माहवारी के दौरान किशोरियों के खान पान पर विशेष ध्यान देने की आवश्यकता होती है क्योंकि किशोरावस्था के दौरान उनके शरीर का विकास तेजी से होता है ऐसे में माहवारी के दौरान कभी कभी अधिक रक्तस्राव उनमें लौह तत्वो की कमी का कारण बन सकता है। इसलिए किशोरियों केा हरी पत्तेदार सब्जियां मौसमी फल, दाले, गुड, के साथ पौष्टिक पदार्थो के खाने पर विशेष जोर देना चाहिए और अपने स्वास्थ केन्द्र से उन्हें आयरन की गोलियां भी दिलाना नही भूलना चाहिए। कोई भी किशोरी माहवारी की जटिलताओ से बचने के लिए अपने अभिभावको से अपनी समस्याओं को साझा करने से न हिचकें क्योंकि यह आगे चलकर उनके स्वास्थ्य पर बुरा प्रभाव डालता है। किशोरियों को अपने स्वास्थ के प्रति सचेत रहने के लिए माहवारी के दौरान अपनी साफ सफाई का विशेष ध्यान देना चाहिए साथ ही खाने पीने की वस्तुओं के छूने के पहले व बाद में साबुन से धुलना नहीं भूलना चाहिए। तभी माहवारी के खौफ से छुटकारा पाया जा सकता है।